ACHIZITII PUBLICE

1. CADRUL LEGISLATIV :

· Ordinul nr. 1.013/2001 privind aprobarea structurii, continutului si modul de utilizare a Documentatiei standard pentru elaborarea si prezentarea ofertei pentru achizitia publica de servicii

Publicata in Monitorul Oficial nr. 340 din 27.06.2001

Emitent: Ministerul Finantelor Publice

· Ordinul nr. 1014/2001 privind aprobarea structurii, continutului si modul de utilizare a Documentatiei standard pentru elaborarea si prezentarea ofertei pentru achizitia publica de lucrari

Publicat in Monitorul Oficial 

Emitent: Ministerul Finantelor Publice

· Ordonanta de Urgenta 60/2001 privind achizitiile publice 

Publicata in Monitorul Oficial nr. 241 din 11.05.2001

Emitent: Guvernul Romaniei

2. DOMENIU DE APLICARE

Autoritati contractante :

a. oricare autoritate publica (Constitutia Romaniei), inclusiv autoritatea judecatoreasca
b. oricare institutie publica, de interes general sau local, autonoma ori aflata in subordinea sau sub controlul unei autoritati publice;

c. Academia Romana si institutiile subordonate acesteia;

d. oricare persoana juridica ce desfasoara activitati relevante in unul dintre sectoarele de utilitati publice - apa, energie, transporturi si telecomunicatii - si care beneficiaza de drepturi speciale sau exclusive pentru desfasurarea unor astfel de activitati, in sensul ca nu are piata concurentiala datorita existentei unei pozitii de monopol sau prin efectul unui act normativ ori administrativ.

O autoritate contractanta din domeniul apararii nationale, ordinii publice, sigurantei si securitatii nationale are obligatia de a aplica prevederile OUG 60/2001, cu exceptia cazului in care achizitioneaza produse si servicii in legatura cu productia sau comertul de arme, munitie si sisteme de armament pentru razboi sau a cazului in care atribuirea contractului de servicii sau de furnizare ar putea conduce la difuzarea de informatii contrare intereselor de aparare si securitate a tarii.

Autoritatea contractanta nu are obligatia de a aplica prevederile prezentei ordonante de urgenta atunci cand atribuie contracte de achizitie publica, daca:

a. contractul are caracter secret sau indeplinirea sa implica masuri speciale de securitate, in concordanta cu prevederile legale referitoare la apararea nationala, ordinea publica, siguranta si securitatea nationala;

b. procedurile de atribuire a contractelor de achizitie publica sunt stabilite ca urmare a:

· unui tratat sau a unui acord international ce vizeaza implementarea sau exploatarea unui proiect, in comun cu unul sau mai multi parteneri straini;

· unui tratat, acord international sau a altor asemenea referitoare la stationarea de trupe;

· aplicarii unei proceduri specifice unor organisme financiare internationale sau a altor donatori/creditori;

c. contractul este contract de servicii si se atribuie unei persoane juridice care este ea insasi autoritate contractanta si care presteaza aceste servicii in baza unor drepturi exclusive stabilite conform prevederilor legale;

d. contractul are ca obiect cumpararea apei de suprafata sau din subteran;

e. contractul are ca obiect cumpararea de energie, de produse energetice ale industriei extractive sau de alti combustibili, in scopul:

· desfasurarii de activitati in domeniul productiei, transportului sau distributiei de apa potabila, energie electrica, combustibili gazosi sau energie termica si apa calda;

· desfasurarii de activitati in domeniul prospectarii sau extractiei de petrol brut, gaze naturale, carbuni sau alti combustibili solizi;

f. contractul are ca obiect:

· cumpararea sau inchirierea, prin orice mijloace financiare, de terenuri / cladiri / alte bunuri imobiliare existente sau a drepturilor asupra acestora;

· cumpararea, dezvoltarea, productia sau coproductia de programe de catre institutii de radiodifuziune si televiziune, precum si achizitia de timpi de emisie;

· prestarea de servicii de telefonie, de telegrafie, telex si intretinere a retelei, de radioficare si de comunicatii prin satelit;

· prestarea de servicii de arbitrare si conciliere;

· prestarea de servicii de intermediere financiara an legatura cu emiterea, cumpararea, vanzarea sau transferul valorilor mobiliare, precum si prestarea de servicii de catre Banca Nationala a Romaniei;

· angajarea de mana de lucru (contracte de munca);

· prestarea de servicii de cercetare-dezvoltare remunerate integral de catre autoritatea contractanta si ale caror rezultate nu sunt necesare autoritatii contractante an propriul beneficiu.

In oricare dintre aceste cazuri autoritatea contractanta are obligatia de a atribui contractul de achizitie publica pe baza respectarii unor criterii de natura economica si, in masura in care este posibil, prin utilizarea sistemului concurential adaptat la specificul achizitiei.

Autoritatea contractanta are dreptul de a proceda la cumparare directa (OUG nr. 60/2001), fara a avea obligatia de a aplica procedurile prevazute in OUG nr. 60/2001, in cazul in care achizitioneaza produse, lucrari sau servicii, a caror valoare, fara T.V.A., cumulata pe parcursul unui an, nu depaseste echivalentul in lei a 1.500 euro.

3. PROCEDURI PENTRU ATRIBUIREA  CONTRACTULUI DE ACHIZITIE PUBLICA
Autoritatea contractanta are obligatia de a aplica una dintre procedurile de mai jos pentru atribuirea unui contract de achizitie publica:

a. licitatie deschisa, respectiv procedura prin care orice furnizor, executant sau prestator interesat are dreptul de a depune oferta;

b. licitatie restransa, respectiv procedura care se desfasoara in doua etape distincte si prin care numai candidatii selectati de catre autoritatea contractanta in prima etapa sunt invitati sa depuna oferte;

c. negociere, care poate fi:

d. negociere competitiva, respectiv procedura prin care autoritatea contractanta se consulta si negociaza clauzele contractuale, exclusiv pretul, cu mai multi furnizori, executanti sau prestatori;

e. negociere cu o singura sursa, respectiv procedura prin care autoritatea contractanta se consulta si negociaza clauzele contractuale, inclusiv pretul, cu un singur furnizor, executant sau prestator;

f. cerere de oferta, respectiv procedura simplificata prin care autoritatea contractanta solicita, fara publicarea unui anunt publicitar, oferte de la mai multi furnizori, executanti sau prestatori.

Autoritatea contractanta are dreptul de a organiza un concurs de solutii, respectiv o procedura care permite acesteia sa achizitioneze, in special an domeniul amenajarii teritoriului, al proiectarii urbanistice si peisagistice, al arhitecturii sau in cel al prelucrarii datelor, un plan sau un proiect, prin selectarea acestuia pe baze concurentiale de catre un juriu, cu sau fara acordarea de premii concurentului/ concurentilor castigator/castigatori. Concursul de solutii poate fi o procedura independenta sau parte a unei proceduri care conduce la atribuirea unui contract de achizitie publica.

De regula, contractele de achizitie publica se atribuie prin aplicarea procedurilor de licitatie deschisa sau restransa.

Se poate aplica procedura cererii de oferta numai in cazul in care valoarea estimata, fara TVA, a contractului de achizitie publica este mai mica decat:

a. pentru contractul de furnizare - 40.000 euro;

b. pentru contractul de servicii - 40.000 euro;

c. pentru contractul de lucrari - 100.000 euro.

4. TRANSPARENTA SI PUBLICITATE
Autoritatea contractanta are obligatia de a face cunoscuta in mod public intentia de a efectua achizitii publice, scop in care trebuie sa transmita spre publicare in Monitorul Oficial al Romaniei, Partea a VI-a.

Anuntul de intentie trebuie sa cuprinda cel putin toate contractele de achizitie publica previzionate sa fie atribuite pana la sfarsitul anului bugetar si a caror valoare estimata, fara T.V.A., este egala sau mai mare decat echivalentul in lei a 750.000 euro. Pentru contracte a caror valoare estimata, fara T.V.A., este mai mica decat echivalentul an lei a 750.000 euro, publicarea anuntului de intentie este optionala.

Publicarea anuntului nu creeaza autoritatii contractante obligatia de a efectua respectiva achizitie publica.

Autoritatea contractanta are obligatia sa transmita spre publicare in Monitorul Oficial al Romaniei, Partea a VI-a - Achizitii publice, un anunt de participare, in toate cazurile in care aplica una dintre procedurile prin licitatie deschisa, restransa sau prin negociere competitiva, precum si in cazul in care intentioneaza sa organizeze un concurs de solutii.

Autoritatea contractanta are obligatia de a preciza an anuntul de participare la concursul de solutii daca acesta este urmat de atribuirea unui contract de achizitie publica unuia dintre concurentii castigatori ai concursului.

Autoritatea contractanta are obligatia de a transmite spre publicare an Monitorul Oficial al Romaniei, Partea a VI-a - Achizitii publice, un anunt de atribuire a contractului de achizitie publica, nu mai tarziu de 30 de zile de la data incheierii contractului de achizitie publica.

Autoritatea contractanta care a organizat un concurs de solutii are obligatia de a transmite spre publicare in Monitorul Oficial al Romaniei, Partea a VI-a - Achizitii publice, un anunt, privind rezultatul concursului respectiv nu mai tarziu de 30 de zile de la data deciziei juriului.

5. PARTICIPARE

Autoritatea contractanta are obligatia de a face cunoscute furnizorilor, executantilor sau prestatorilor cel putin informatiile referitoare la:

    a) documentele pe care acestia trebuie sa le prezinte, precum si orice alte modalitati care urmeaza sa fie utilizate in scopul verificarii eligibilitatii, inregistrarii, capacitatii tehnice si capacitatii economico-financiare a acestora;

    b) numarul de candidati selectati care vor fi invitati sa depuna oferta sau limitele intre care se incadreaza acest numar, atunci cand aplica procedura prin licitatie restransa sau prin negociere competitiva.

Ofertantul/candidatul are obligatia de a prezenta documentele cerute de autoritatea contractanta, prin care dovedeste capacitatea tehnica si cea economico-financiara, precum si de a permite verificarea de catre autoritatea contractanta a capacitatilor sale de productie si a sistemului de asigurare a calitatii, de realizare de studii si de cercetare-dezvoltare.

6. DOCUMENTATIA PENTRU ELABORAREA SI PREZENTAREA OFERTEI 

Autoritatea contractanta are obligatia de a asigura intocmirea documentatiei pentru elaborarea si prezentarea ofertei, care trebuie sa cuprinda cel putin:

a. informatii generale privind autoritatea contractanta;

b. cerintele minime de calificare solicitate de autoritatea contractanta si documentele care urmeaza sa fie prezentate de ofertant/candidat pentru indeplinirea cerintelor respective;

c. caietul de sarcini;

d. instructiuni privind datele limita care trebuie respectate si formalitatile care trebuie indeplinite, inclusiv cele privind garantia de participare si cea de buna executie, referitoare la modul de prezentare si de depunere a ofertei, precum si perioada de valabilitate a acesteia;

e. instructiuni privind modul de elaborare si de prezentare a propunerii financiare;

f. informatii privind criteriul aplicat pentru atribuirea contractului de achizitie publica.

Caietul de sarcini contine in mod obligatoriu specificatii tehnice.

Autoritatea contractanta are obligatia de a defini in caietul de sarcini si in contract specificatiile tehnice numai prin referire, de regula:

a. fie la reglementari tehnice, asa cum sunt acestea definite in legislatia interna referitoare la standardizarea nationala, care sunt compatibile cu reglementarile Comunitatii Europene;

b. fie, daca nu exista reglementari tehnice an sensul prevederilor lit. a), la standarde nationale, si anume, de regula, an urmatoarea ordine de decadere:

    
- standarde nationale care adopta standarde europene;

    
- standarde nationale care adopta standarde internationale;

    
- alte standarde.

7.    ELABORAREA OFERTEI 

Ofertantul are obligatia de a elabora oferta in conformitate cu prevederile documentatiei pentru elaborarea si prezentarea ofertei.

Propunerea tehnica se elaboreaza in concordanta cu cerintele cuprinse in caietul de sarcini, in asa fel incat sa asigure furnizarea tuturor informatiilor necesare pentru evaluarea tehnica.

Propunerea financiara se elaboreaza in asa fel incat sa asigure furnizarea tuturor informatiilor necesare in vederea evaluarii financiare.

Mai multi furnizori, executanti sau prestatori au dreptul de a se asocia si de a depune oferta in comun - oferta comuna - fara a fi obligati sa isi prezinte asocierea intr-o forma legalizata. Fiecare dintre acestia isi asuma obligatia pentru oferta comuna si raspunde pentru orice consecinte ale viitorului contract de achizitie publica.

8.    COMISIA DE EVALUARE. JURIUL

Autoritatea contractanta are obligatia de a constitui, pentru atribuirea fiecarui contract de achizitie publica, o comisie de evaluare.

Autoritatea contractanta are obligatia sa constituie, in scopul evaluarii solutiilor prezentate intr-un concurs de solutii, un juriu care:

a. verifica respectarea regulilor de depunere si prezentare a solutiilor;

b. evalueaza solutiile primite;

c. adopta o decizie sau formuleaza o opinie;

d. indeplineste alte atributii specifice.

Juriul este format din cel putin 3 membri cu pregatire profesionala si experienta relevanta in domeniu, precum si cu probitate morala recunoscuta.

In situatia in care concurentilor li s-a solicitat o anumita calificare profesionala cel putin o treime din numarul membrilor juriului trebuie sa aiba acea calificare sau una echivalenta.

9.    EVALUAREA OFERTELOR 

Comisia de evaluare are dreptul sa respinga o oferta an oricare dintre urmatoarele cazuri:

a. oferta de baza nu respecta cerintele prevazute an documentatia pentru elaborarea si prezentarea ofertei;

b. oferta contine propuneri referitoare la clauzele contractuale, propuneri care sunt in mod evident dezavantajoase pentru autoritatea contractanta;

c. explicatiile solicitate nu sunt concludente sau credibile.

Autoritatea contractanta are obligatia sa precizeze an anuntul de participare si an documentatia pentru elaborarea si prezentarea ofertei criteriul pe baza caruia se atribuie contractul si care, o data stabilit, nu poate fi schimbat pe toata durata de aplicare a procedurii de atribuire a contractului de achizitie publica.

Criteriul mentionat poate fi numai:

a. fie oferta cea mai avantajoasa din punct de vedere tehnico-economic;

b. fie, in mod exclusiv, pretul cel mai scazut.

 

10.    INCHEIEREA CONTRACTULUI DE ACHIZITIE PUBLICA
Autoritatea contractanta are obligatia de a incheia contractul de achizitie publica cu ofertantul a carui oferta a fost stabilita ca fiind castigatoare de catre comisia de evaluare. 

Ofertantul invitat de autoritatea contractanta pentru incheierea contractului de achizitie publica are obligatia de a constitui garantia de buna executie in conformitate cu prevederile cuprinse in documentatia pentru elaborarea si prezentarea ofertei. 

